《题杜甫麻鞋见天子图》
元代·钱惟善

四郊多垒未还乡，又别潼关谒凤翔。九庙君臣同避难，十年弟妹各殊方。

中兴百战洗兵甲，万里一身愁虎狼。寂寞当时穷独叟，按图怀古恨茫茫。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。